- Hindi News
- National
- राष्ट्रीय स्वयंसेवक संघ हिंसा को प्रोत्साहन देने वाली सोच के खिलाफ : प्रांत संघचालक
राष्ट्रीय स्वयंसेवक संघ हिंसा को प्रोत्साहन देने वाली सोच के खिलाफ : प्रांत संघचालक
इंदौर | राष्ट्रीय स्वयंसेवक संघ के महानगर सहप्रचार प्रमुख डॉ. कुंदन चंद्रावत के विवादित बोल के बाद संघ ने गुरुवार को कहा संघ हिंसा को प्रोत्साहन देने वाली सोच के खिलाफ है। दरअसल, बुधवार को उज्जैन के शहीद पार्क में जनाधिकार मंच के धरना-प्रदर्शन में डॉ. चंद्रावत ने मंच से घोषणा की थी कि केरल के मुख्यमंत्री का सिर कलम कर लाने वाले को संपत्ति बेचकर एक करोड़ रुपए का इनाम दूंगा। इसके बाद आरएसएस के प्रांत संघचालक डॉ. प्रकाश शास्त्री ने बयान जारी कर कहा कि चंद्रावत ने जो वक्तव्य दिया, वह संघ का मत नहीं। संघ ऐसी हिंसा के विरोध में है। हिंसा को प्रोत्साहन देने वाली यह सोच गलत है। संघ इसकी भर्त्सना करता है।
tgl_Latn sot_Latn hin_Deva hin_Deva hin_Deva